**Bal Keshav Thackeray** (marathi: बाळ केशव ठाकरे,født 23. januar 1927 i Pune i Britisk India, død 17. november 2012 i Mumbai) var en indisk politiker. Han var grunnlegger av og formann i partiet Shiv Sena («Shivas amé»). 

På tross av at Thackeray aldri hadde valgte politiske verv, ble han ansett som den mektigste mannen i delstaten Maharashtra. Den politiske plattformen til Thackeray er basert på hindunasjonalisme og marathisk etnosentrisme.

Liv og virke
------------

### Bakgrunn

Bal Thackeray var sønn av Ramabai og Keshav Sitaram Thackeray (også kjent som 'Prabodhankar'). Han var den eldste av ni søsken og tilhørte det marathi Chandraseniya Kayastha Prabhu eller *CKP community*. Keshav var en progressiv sosialaktivist og forfatter som var med i Samyukta Maharashtra Movement i 1950-årene, og som gikk inn for en forent stat ved navn Maharashtra for de marathitalende omdeler, med Bombay som hovedstad.

### Karriere og politisk innflytelse

Keshavs politiske synspunkter inspirerte sønnen Bal Thackeray.

Thackeray begynte karrièren på 1950-tallet som avistegner i *Free Press Journal* i Bombay. Avistegningene ble også trykket utenfor Indias grenser, blant annet i søndagsutgaven av *The New York Times*. Utover på sekstitallet ble han mer interessert i politikk, og var med på utgivelsen av marathi-avisen *Marmik*. 

Thackeray stiftet Shiv Sena i 1966. Basisen for partiet var at Thackeray mente at det kulturelle presset utenfra på Maharashtra var for stort. Som Shiv Sena-leder har han blant annet gått hardt ut mot muslimsk innvandring til byen, har blitt anklaget for å fyre opp under de anti-muslimske opptøyene som kostet nesten tusen mennesker livet i 1992–93. Han har også uttalt at han er en fan av Hitler og sagt at når «muslimer i India oppfører seg som jødene gjorde i Tyskland, så må India takle muslimene på samme måte som Hitler-Tyskland behandlet jødene».

På 1990-tallet fikk han omdøpt byen Bombay til Mumbai (etter gudinnen Mumbadevi).

Thackeray og partiet ble etterhvert en politisk maktfaktor. Etter valget i 1995 fikk Shiv Sena 138 av 288 seter i delstatsforsamlingen, og sammen med Bharatiya Janata Party dannet de en koalisjonsregjering.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Bal-Thackeray, besøkt 9. oktober 2017[Hentet fra Wikidata]
2. ↑  «Bal Thackeray, Shiv Sena supremo, dies», *Times of India*, 17. november 2012.
3. 1 2 3  «Thackeray, Bal». *Year in Review 2005*. Britannica. Besøkt 17. november 2007.
4. ↑  Kaminsky, Arnold P.; Long, Roger D. (2011). *India Today: An Encyclopedia of Life in the Republic* (illustrated utg.). ABC-CLIO. s. 693–4. ISBN 978-0-313-37462-3.
5. ↑  «Milestones in the life of Sena chief Bal Thackeray». *hindustantimes*. HT Media Limited. Arkivert fra originalen 20. november 2012. Besøkt 2. november 2014.  «Arkivert kopi». Arkivert fra originalen 20. november 2012. Besøkt 5. september 2018.
6. ↑  «Comparative Studies of South Asia, Africa and the Middle East». *South Asia Bulletin*. University of California, Los Angeles. 16 (2): 116. 1996. Besøkt 15. november 2012.
7. ↑  «The Firebrand Who Renamed Bombay: Bal Thackeray (1926–2012)». 17. niovember 2012 Time World. 17. november 2012. Besøkt 14. juni 2013.
8. ↑  Sultan, Shoaib (18. juni 2005). «Hauken som ønsker fred?». Ny Tid. Besøkt 17. november 2007.

Eksterne lenker
---------------

* Profile: Bombay's militant voice i BBC News

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI
 |